<classify> LEONARD MAGOHA DAR ES SALAAM WAZIRI wa Ujenzi, Uchukuzi na Mawasiliano, IsaacKamwelwe, ameiagiza Mamlaka ya Usafiri wa Anga TCAA kukutana na madereva teksi,wahudumu wa hoteli na waongoza utalii ili kuongeza ufanisi wa sekta ya usafiriwa anga nchini. Akizungumza katika kongamano la pili la wadau wasekta ya usafiri wa anga Dar es Salaam juzi, Kamwelwe alisema watoa huduma haoni watu muhimu katika shughuli za utalii na usafiri wa anga, kwa sababu wanamawasiliano ya watalii wengi ambao wamewahi kutembelea nchini. Hamza MkurugenziMkuu wa TCAA, Hamza Johari nendeni Arusha, Kilimanjaro na Mbeya mkutane na taxidrivers, tour guiders na wahudumu wa hoteli, mtapata mambo ya ajabu, mnawezakukuta kijana ana namba 200 za watalii. Watalii ni watu wasiopenda kutumia muda mwingisafarini na sisi hivi karibuni tunakuwa na ndege za moja kwa moja, alisemaKamwelwe. Alisema wizara yake iko kwenye hatua za mwisho zamazungumzo na Bodi ya Mikopo ya Wanafunzi wa Elimu ya Juu HESLB ili ianzekutoa mikopo kwa wanafunzi wa fani za urubani na uhandisi wa ndege kuwezeshakuandaa wataalamu wa ndani. Aidha alilitaka Shirika la Ndege la TanzaniaATCL kuongeza safari moja ya ndege kutoka Mwanza hadi Dar es Salaamitakayokuwa ikitoa huduma mchana tofauti na sasa ambapo kuna safari tatu wakatiwa asubuhi na jioni. Aliongeza kuwa huenda kuanzia Julai shirika hilolikaanzisha safari ya kutoka Mwanza kwenda barani Ulaya na kufungua fursa kwawafanyabiashara kutumia soko la samaki lililopo nchini humo. Mkurugenzi Mkuu wa TCAA, Hamza Johari, alisemakongamano hilo litawawezesha wadau kuendelea kujitafsiri na kuielewa sekta yausafirishaji wa anga na kujua kama inaendana na dira ya taifa ya maendeleo yaviwanda. Litatuwezesha kuangalia nafasi ya Chuo cha Taifacha Usafirishaji katika kuziba pengo la wataalamu katika sekta hii, kuangaliamchango na umuhimu wa mashirika madogo ya ndege katika dira ya taifa nakuangalia namna ya kukabili athari za mazingira zinazotokana na moshi wa ndege,alisema Johari. Aliongeza kuwa kutokana na wadau kuanza kuchangiakatika mfuko wa mafunzo, kumesaidia kukusanya fedha ambazo zitatumika kusomeahamarubani na wahandisi wa ndege 10 kuanzia Septemba ili kuwawezesha kuingia katikasoko la ndani ambalo linakua kwa kasi.  <topic>: KITAIFA 